# Амударя

### от Уикипедия, свободната енциклопедия

Карта на района около Аралско море. Границите на морето са от около 1960та. Държавите, които са поне частично във басейна на Амударя са показани в жълто.

Амударя (آمودریا на Фарси) е най-дългата река в Средна Азия, вливаща се в Аралско море на територията на Узбекистан. Дар на Фарси означава река, море или океан. Предполага се, че Аму произлиза от името на града Амул, който сега се нарича Туркменабат. В античноста Амударя е била известна като Окс.

Реката е плавателна в продължение на 1450 км. Цялата и дължина е 2400 км. Извира в Памир, където е позната като Памирската река, минава през Зоркул и продължава на изток до Иштраг. Там завива първо на север и после на северо-изток през Хиндукуш (като река Пяндж), образувайки границата между Афганистан и Таджикистан, и след това границата между Афганистан и Узбекистан в продължение на около 200 км, преминавайки през Термез и Афгано-узбекистанския мост на Дружбата. По-нататък следва границата между Афганистан и Туркменистан в продължение на още 100 км преди да влезе в Туркменистан при Керки. Вече като Амударя тече през Туркменистан от юг към север, минавайки Туркменабат, и образувайки границата между Туркменистан и Узбекистан от Халкабат нататък. След това реката се разделя на множество канали, които по-рано, при вливането в Аралско море, са формирали делтата ѝ минавайки Ургенч, Дашховуз и други градове, но вече не достигат онова, което е останало от морето и се губят в пустинята. Използването на водите на Амударя за напояване е главен фактор за смаляването на Аралско море от края на 50те години на 20 век насам. Историческите документи твърдят, че в различни периоди реката се е вливала в Аралско море(от юг), Каспийско море(от изток) или и в двете, подобно на Сърдаря.

Амударя, космическа снимка на делтата, Ноември 1994
Взето от „http://bg.wikipedia.org../../../%D0%B0/%D0%BC/%D1%83/%D0%90%D0%BC%D1%83%D0%B4%D0%B0%D1%80%D1%8F.html“.

Категории: Реки в Афганистан | Реки в Узбекистан | Реки в Таджикистан | Реки в Азия | Туркменистан

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Esperanto
- Español
- Eesti
- Suomi
- Français
- Italiano
- 日本語
- 한국어
- Lumbaart
- Lietuvių
- Nederlands
- ‪Norsk (bokmål)‬
- Polski
- Português
- Русский
- संस्कृत
- Slovenčina
- Svenska
- Türkçe
- Українська
- Tiếng Việt
- 中文